Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

Қазақстан Республикасының кейбір заңнамалық актілеріне ұлттық қауіпсіздікті қамтамасыз ету және Қазақстан Республикасының арнаулы мемлекеттік органдарындағы қызмет мәселелері бойынша өзгерістер мен толықтырулар енгізу туралы

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 1994 жылғы 27 желтоқсандағы Қазақстан Республикасының [Азаматтық кодексіне](http://adilet.qr.uqk/kaz/docs/K940001000_#z546) (Жалпы бөлім):

1) 145-бап мынадай редакцияда жазылсын:

«145-бап. Өз бейнесiне құқық

Басқа адамның бейнесін (оның ішінде ол бейнеленген оның фотосуретін, сондай-ақ бейнежазбаны) пайдалануға және таратуға – осы адамның немесе оның заңды өкілдерінің, ал ол қайтыс болғаннан кейін егер оның мұрагерлері болса, олардың біреуінің келісімімен ғана жол беріледі. Мұндай келісім:

1) егер белгілі бір адам (адамдар) оның ішінде коммерциялық мақсаттарда немесе жеке мүддесіне пайданылатын бейненің негізгі объектісі болып табылатын жағдайды қоспағанда, адамның бейнесі еркін баруға арналған ашық орындарда және үй-жайларда, жалпы пайдалану орындарында немесе бұқаралық іс-шараларда (жиналыстарда, съездерде, конференцияларда, концерттерде, көрсетілімдерде, спорттық жарыстарда және осы сияқты іс-шараларда) өткізілетін түсірілім кезінде алынса;

2) егер адам ақы төлеп бейнеленсе;

3) заң актiлерiнде көзделген басқа да жағдайларда талап етілмейді.»;

2) 193-1-баптың 2-тармағының бірінші бөлігінде «ортақ пайдаланудағы автомобиль жолдары;» деген сөздерден кейін «қорғаныстық-өнеркәсіптік кешен ұйымының мүліктік кешені;» деген сөздермен толықтырылсын.

2. 2003 жылғы 8 шілдедегі Қазақстан Республикасының Орман кодексіне:

51-баптың 1-1-тармағы мынадай мазмұндағы 4-1) тармақшамен толықтырылсын:

«4-1) Қазақстан Республикасы Мемлекеттік шекарасының объектілерін ықтимал орналастырудың басқа жолдары болмаған кезде оларды салуға, жайластыруға, жұмыс істеуіне және қорғаныс мұқтажына;».

3. «Қазақстан Республикасы Мемлекеттік күзет қызметі туралы»  
1995 жылғы 3 қазандағы Қазақстан Республикасының [Заңына](http://adilet.qr.uqk/kaz/docs/Z950002483_#z2):

1) 9-бапта:

1-1) тармақша мынадай редакцияда жазылсын:

«1-1) күзет іс-шараларына дайындық пен оны өткізу кезінде фактілер мен оқиғаларды суретке түсіруді, дыбыс жазуды-, кино және бейне түсірілімді, оның ішінде пилотсыз ұшу аппараттарын қолдану арқылы жүзеге асыру**.**

Күзет іс-шараларын дайындық пен оны өткізу кезінде пилотсыз ұшу аппараттарын қолдану, сондай-ақ күзет іс-шараларын өткізу аймағында немесе күзетілетін объектілер аумағының үстіндегі әуе кеңістігін пилотсыз ұшу аппараттарымен бұзудың жолын кесу қағидаларын Қазақстан Республикасы Мемлекеттік күзет қызметінің бастығы айқындайды;»;

мынадай мазмұндағы 12-1) тармақшамен толықтырылсын:

«12-1) Қазақстан Республикасы Мемлекеттік күзет қызметінің бастығы бекітетін Қазақстан Республикасы Мемлекеттік күзет қызметінде кинологиялық қызметті ұйымдастыру қағидаларына сәйкес кинологиялық қызметті жүзеге асыру;»;

2) 15-1-баптың 2-тармағы мынадай редакцияда жазылсын:

«2.Қазақстан Республикасы Мемлекеттік күзет қызметінің әскерге шақыру бойынша əскери қызметшілері қызметін «Қазақстан Республикасының арнаулы мемлекеттік органдары туралы» Қазақстан Республикасы Заңының 7, 15, 16, 17, 18, 19, 24, 34, 75-баптарында көзделген ерекшеліктерді ескере отырып, Қазақстан Республикасының əскери қызмет жəне əскери қызметшілердің мəртебесі туралы заңнамасына сəйкес өткереді.

Қазақстан Республикасы Мемлекеттік күзет қызметінің келісімшарт бойынша әскери қызметшілері әскери қызметті «Қазақстан Республикасының арнаулы мемлекеттік органдары туралы» Қазақстан Республикасының Заңында көзделген ерекшеліктерді ескере отырып, Қазақстан Республикасының əскери қызмет жəне əскери қызметшілердің мəртебесі туралы заңнамасына сəйкес өткереді.».

4. «Қазақстан Республикасының ұлттық қауіпсіздік органдары туралы» 1995 жылғы 21 желтоқсандағы Қазақстан Республикасының [Заңына](http://adilet.qr.uqk/kaz/docs/Z950002710_#z113):

12-бапта:

мынадай мазмұндағы 19-1) тармақшамен толықтырылсын:

«19-1) Ұлттық қауіпсіздік комитетінің Төрағасы айқындайтын тәртіппен ұлттық қауіпсіздік органдарында кадрлық құрамды патриоттық, адамгершілік және рухани тәрбиелеуге және құқық бұзушылықтардың алдын алуға бағытталған жұмысты жүзеге асыруға;»;

20) тармақша мынадай редакцияда жазылсын:

«20) мемлекеттiк қызметке алғаш рет кіретін немесе мемлекеттік қызметке оны тоқтатқаннан кейiн қайтадан кіретін, сондай-ақ судья, Қазақстан Республикасы Ұлттық Банкінің және оның ведомстволарының қызметшісі, қаржы нарығы мен қаржы ұйымдарын реттеу, бақылау және қадағалау жөніндегі уәкілетті органның қызметшісі лауазымына орналасуға үміткер Қазақстан Республикасы азаматтарына Қазақстан Республикасының заңнамасында белгіленген шекте және тәртіппен міндетті арнайы тексеру жүргізуге;».

5. «Мемлекеттік құпиялар туралы» 1999 жылғы 15 наурыздағы Қазақстан Республикасының [Заңына](http://adilet.qr.uqk/kaz/docs/Z990000349_#z2):

14-бап мынадай мазмұндағы 18-1) тармақшамен толықтырылсын:

«18-1) терроризмге қарсы операцияларды жүргізу тактикасын, нысанын және (немесе) әдістерін ашатын мәліметтер;».

6. «Қазақстан Республикасындағы жергілікті мемлекеттік басқару және өзін-өзі басқару туралы» 2001 жылғы 23 қаңтардағы Қазақстан Республикасының [Заңына](http://adilet.qr.uqk/kaz/docs/Z010000148_#z2):

1) 27-баптың 1-тармағының 26) тармақшасы мынадай редакцияда жазылсын:

«26) терроризмге қарсы комиссиялар арқылы облыстың, республикалық маңызы бар қаланың, астананың аумағында терроризм және діни экстремизм профилактикасы, сондай-ақ терроризм салдарларын барынша азайту және (немесе) жою жөніндегі қызметті ұйымдастырады;»;

2) 31-баптың 1-тармағының 23) тармақшасы мынадай редакцияда жазылсын:

«23) терроризмге қарсы комиссиялар арқылы ауданның, облыстық маңызы бар қаланың аумағында терроризм және діни экстремизм профилактикасы, сондай-ақ терроризм салдарларын барынша азайту және (немесе) жою жөніндегі қызметті ұйымдастырады;».

7. «Экстремизмге қарсы іс-қимыл туралы» 2005 жылғы 18 ақпандағы Қазақстан Республикасының [Заңына](http://adilet.qr.uqk/kaz/docs/Z050000031_#z2):

11-бап мынадай редакцияда жазылсын:

«11-бап. Мемлекеттiк органдардың және жергілікті өзін-өзі басқару

органдарының қызметiн үйлестiру

1. Қазақстан Республикасында мемлекеттiк органдардың экстремизмге қарсы iс-қимыл жөніндегі қызметiн үйлестiрудi Қазақстан Республикасының ұлттық қауіпсіздік органдары жүзеге асырады.

Мемлекеттiк органдардың діни экстремизмге қарсы iс-қимыл жөніндегі қызметiн үйлестiрудi тұрақты түрде жұмыс істейтін Қазақстан Республикасының Терроризмге қарсы орталығы шеңберінде ұлттық қауіпсіздік органдары жүзеге асырады.

2. Орталық мемлекеттiк органдардың аумақтық бөлімшелерінің және жергілікті өзін-өзі басқару органдарының діни экстремизм профилактикасы жөніндегі қызметiн үйлестiрудi терроризмге қарсы комиссиялар шеңберінде облыстардың (республикалық маңызы бар қалалардың, астананың), аудандардың (облыстық маңызы бар қалалардың) жергілікті атқарушы органдары жүзеге асырады.».

8. «Мемлекеттік мүлік туралы» 2011 жылғы 1 наурыздағы Қазақстан Республикасының Заңына

1) 94-баптың 3-тармағы мынадай редакцияда жазылсын:

«3. Қазақстан Республикасының заңдарына сәйкес тек қана мемлекетке тиесілі мемлекеттік мүлік, сондай-ақ Қазақстан Республикасы Президентінің не Қазақстан Республикасы Үкіметінің Қазақстан Республикасының Президентімен келісу бойынша бекітілген актілеріне сәйкес иеліктен шығаруға жатпайтын мемлекеттік мүлік иеліктен шығару объектісі болмайды.»;

2) 96-баптың 2-тармағының екінші бөлігі мынадай редакцияда жазылсын:

«Қазақстан Республикасының заңдарына сәйкес жекешелендіруге жатпайтын тек мемлекеттік меншікте ғана болатын мемлекеттік мүлік, сондай-ақ мемлекеттік меншікте болатын және Қазақстан Республикасы Президентінің не Қазақстан Республикасы Үкіметінің Қазақстан Республикасының Президентімен келісу бойынша бекітілген актілеріне сәйкес иеліктен шығаруға жатпайтын мүлік жекешелендіру объектілері бола алмайды.»;

3) 98-бап мынадай мазмұндағы 5 және 6-тармақтармен толықтырылсын:

«5. Мемлекетке тиесілі және қорғаныстық-өнеркәсіптік кешен ұйымдарына жататын акционерлік қоғамдардың акцияларын сату мемлекеттің басқаруындағы «алтын акцияны» сақтай отырып жүзеге асырылады.

6. Қорғаныстық-өнеркәсіптік кешен ұйымдарына жататын жауапкершілігі шектеулі серіктестіктің жарғылық капиталындағы мемлекеттің қатысу үлестерін сату жауапкершілігі шектеулі серіктестік дауыстарының жалпы санының төрттен бір бөлігінен астам мөлшерде жарғылық капиталдағы мемлекеттің қатысу үлесі сақтала отырып жүзеге асырылады.»;

4) 114-баптың 4-тармағының бірінші бөлігі мынадай редакцияда жазылсын:

«4. Мемлекеттік меншікте ғана болуы мүмкін мемлекеттік мүлік, сондай-ақ Қазақстан Республикасы Президентініңне Қазақстан Республикасы Үкіметінің Қазақстан Республикасының Президентімен келісу бойынша бекітілген актілеріне сәйкес иеліктен шығаруға жатпайтын мемлекеттік мүлік жауапкершілігі шектеулі серіктестіктің жарғылық капиталына не акционерлік қоғам акцияларын төлеуге мүліктік салым ретінде пайдаланылмайды.».

9. «Қазақстан Республикасының ұлттық қауіпсіздігі туралы»   
2012 жылғы 6 қаңтардағы Қазақстан Республикасының [Заңына](http://adilet.qr.uqk/kaz/docs/Z1200000527#z2):

1) 3-баптың 1), 2), 3), 4) және 5) тармақшалары мынадай редакцияда жазылсын:

«1) адамның және азаматтың құқықтары мен бостандықтарының басымдығы;

2) ұлттық қауіпсіздікті қамтамасыз ету кезінде алдын алу-профилактикалық шаралардың басымдығы;

3) ұлттық қауiпсiздiктi қамтамасыз ету жөнiндегi қызметтi жүзеге асыру кезiнде заңдылықты сақтау;

4) ұлттық қауiпсiздiктi қамтамасыз ету күштерiнiң жедел өзара хабардар етiлуі және іс-қимылдарының үйлесiмділігі;

5) ұлттық қауiпсiздiктiң барлық түрлерiнiң бiрлiгi, өзара байланысы және теңдестiрiлімдiгi, ахуалдың дамуына байланысты олардың басымдығының жедел өзгеруі;»;

2) 8-баптың 7) тармақшасы мынадай редакцияда жазылсын:

«7) Қазақстан Республикасы ратификациялаған халықаралық шарттарға сәйкес халықаралық қауiпсiздiктi қамтамасыз етуге қатысу болып табылады.»;

3) 13-бап мынадай мазмұндағы 4-1) тармақшамен толықтырылсын:

«4-1) қалааралық және (немесе) халықаралық байланыс операторы ретiнде байланыс желісін иеленушi және (немесе) оларды басқару немесе пайдалану жөнiндегi қызметтi жүзеге асырушы ұйымның акцияларын, үлестерін, пайларын жеке және заңды тұлғалардың сатып алуын немесе өзгеше меншiкке алуын келісу тәртібін айқындайды;»;

4) 20-баптың 3-тармағы мынадай редакцияда жазылсын:

«3. Мыналарға:

1) Қазақстан Республикасының қорғаныс қабiлетiне және Қазақстан Республикасы Қарулы Күштерiнiң, басқа да әскерлерi мен әскери құралымдарының жауынгерлік дайындығына нұқсан келтiретін;

2) қорғаныстық-өнеркәсіптік кешен ұйымдарына қатысты «Мемлекеттік мүлік туралы» Қазақстан Республикасы Заңы 98-бабының 5 және 6-тармақтарының талаптарын бұзуға алып келетін шешiмдер қабылдауға және iс-қимылдар жасауға тыйым салынады.».

10. «Қазақстан Республикасының арнаулы мемлекеттік органдары туралы» 2012 жылғы 13 ақпандағы Қазақстан Республикасының [Заңына](http://adilet.qr.uqk/kaz/docs/Z1200000552#z2):

1) 1-баптың 17 тармақшасы мынадай редакцияда жазылсын:

«17) уәкілетті басшы – осы Заңда белгіленген тәртіппен қызметкерлермен келісімшарт жасасу, оларды лауазымға тағайындау, ауыстыру, қызметтен босату, шығару, оларға арнаулы атақ беру (жеке құрам бойынша бұйрықтар), сондай-ақ қызметтік тексеруді тағайындау және ұзарту туралы бұйрықтар шығару құқығы берілген лауазымды адам;»;

2) 11-баптағы «орта білімнен кейінгі білімі» деген сөздер «орта, орта білімнен кейінгі» деген сөздермен ауыстырылсын;

3) 15-баптың 6-тармағы мынадай мазмұндағы екінші бөлікпен толықтырылсын:

«Қабылданған шешімдерді қызметкерлердің назарына жеткізу арнаулы мемлекеттік органның бірінші басшысының бұйрығымен бекітілетін арнаулы мемлекеттік органдардың ішкі қызмет жарғысында айқындалған тәртіппен жүзеге асырылады.»;

4) 27-бапта:

8-тармақтың 1) тармақшасы мынадай редакцияда жазылсын:

«1) қатардағы құрам лауазымына келісімшарт бойынша қызметке тұрған кезде;»;

9-тармақта:

бірінші және екінші бөліктері мынадай редакцияда жазылсын:

«9. Запастан қабылданған не Қарулы Күштерден, басқа әскерлерден және әскери құралымдардан ауыстыру тәртібімен қабылданған азаматқа қайта аттестаттау тәртібімен өзінде бар әскери атақтан төмен емес арнаулы атақ беріледі.

Бұрын арнаулы мемлекеттік немесе құқық қорғау органдарында қызмет өткерген, запастан қабылданған не басқа арнаулы мемлекеттік органдардан ауыстыру тәртібімен қабылданған және арнаулы атағы, сыныптық шені немесе біліктілік сыныбы бар адамдарға қайта аттестаттау тәртібімен арнаулы атақ беріледі. Қайта аттестаттауды өткізу және арнаулы атақ беру тәртібін арнаулы мемлекеттік органның бірінші басшысы айқындайды.»;

төртінші бөліктегі «болу мерзімі» деген сөздер «еңбек сіңірген жылдары» деген сөздермен ауыстырылсын;

15-тармақтағы «болудың» деген сөз «еңбек сіңірудің» деген сөздермен ауыстырылсын;

5) 30-бапта:

8-тармақтың 3) тармақшасы мынадай редакцияда жазылсын:

«3) қызметке жарамдылық санаты туралы әскери-дәрігерлiк комиссияның қорытындысы ұсынылады.

Қызметтің түрі мен тегінің өзгеруінсіз бір арнаулы мемлекеттік орган ішінде қызмет бабындағы ауысу кезінде қызметке жарамдылық қызметкерлердің медициналық куәландыру рәсімінен қосымша өтуінсіз, жыл сайынғы диспансеризациядан (профилактикалық тексеруден) соңғы өтуі барысында алынған құжаттар негізінде анықталады;»;

15-тармақтың 1) тармақшасында:

үшінші абзац мынадай редакцияда жазылсын:

«осы тармақшаның төртінші абзацында көзделген жағдайды қоспағанда, үлгi нысанын Қазақстан Республикасының Yкiметi бекiтетiн отбасылық-мүлiктiк жағдайын тексеру актiсiмен расталатын, осы Заңның   
49-бабы 2-тармағының 2) тармақшасында айқындалған отбасы жағдайы бойынша;»;

мынадай мазмұндағы төртінші абзацпен толықтырылсын:

«жұбайы (зайыбы) қызметін өзге елді мекенде өткеріп жатқан қызметкердің баянаты бойынша;»;

6) 31-баптың 1-тармағында:

мынадай мазмұндағы 4-1) тармақшамен толықтырылсын:

«4-1) арнаулы мемлекеттік орган бөлімшелерінің арасында ауыстырылған;»;

5) тармақша мынадай редакцияда жазылсын:

«5) бiр арнаулы мемлекеттік органнан басқасына не Қарулы Күштерден, басқа да əскерлер мен əскери құралымдардан құрылымында əскери қызмет өткеру көзделген арнаулы мемлекеттік органға және керісінше ауыстырылған;»;

7) 34-баптың 1-тармағы мынадай редакцияда жазылсын:

«1. Қызметкер ауыстырылған, қызметтен шығарылған жағдайларда, сондай-ақ Қазақстан Республикасының [заңнамасында](http://adilet.qr.uqk/kaz/docs/Z1500000410#z147) және осы Заңда көзделген басқа да мән-жайларға байланысты атқарып жүрген лауазымынан босатылады.»;

8) 36-бапта:

3-тармақ мынадай редакцияда жазылсын:

«3. Қазақстан Республикасының мемлекеттік органдарына, сондай-ақ ұйымдарға іссапарға жіберілген қызметкерлерге арнаулы атақтар беру, оларды мемлекеттік наградалармен наградтау осы Заңда көзделген тәртіппен жүргізіледі.

Мемлекеттік органдарға, ұйымдарға және халықаралық ұйымдарға іссапарға жіберілген қызметкерді лауазымға тағайындау немесе қызметтен шығару осы Заңда көзделген тәртіппен, ол Қазақстан Республикасының мемлекеттік органдарындағы, ұйымдарындағы және халықаралық ұйымдардағы лауазымдардан босатылғаннан (қызметтен шығарылғаннан) және қызмет өткерген арнаулы мемлекеттік органға қайтып оралғаннан соң жүргізіледі.»;

5 және 6-тармақтары мынадай редакцияда жазылсын:

«5. Iссапарға жiберiлген қызметкерлерге сыйлықақы беру және материалдық көмек көрсету олар іссапарға жіберілген мемлекеттiк органдардың, сондай-ақ ұйымдардың қызметкерлерi үшiн айқындалған тәртiппен лауазымдық айлықақылар негiзге алына отырып жүзеге асырылады.

Iссапарға жiберiлген қызметкерлерге лауазымдық айлықақылар, сауықтыруға арналған жәрдемақылар, сыйлықақы, материалдық көмек төлеу олар iссапарға жiберiлген мемлекеттiк органдарды, сондай-ақ ұйымдарды ұстауға көзделген қаражат есебiнен жүргiзiледi. Өзге де төлемдер, сондай-ақ арнаулы киім үлгісімен қамтамасыз ету қызметкерлерді iссапарға жiберген арнаулы мемлекеттік органды ұстауға көзделген қаражат есебiнен жүргiзiледi.

6. Халықаралық ұйымдарға іссапарға жіберілген қызметкерлерге, егер халықаралық шарттарда өзгеше белгіленбесе, халықаралық ұйымдар қызметкерлерінің тиісті санаттары үшін белгіленген жалақы оларды ұстау үшін көзделген қаражат есебінен, сондай-ақ арнаулы атақ бойынша Қазақстан Республикасының заңнамасында белгіленген айлықақылар қызметкерлерді iссапарға жiберген арнаулы мемлекеттік органды ұстау үшін көзделген қаражат есебiнен төленеді.»;

7-тармақта:

екінші бөліктің екінші сөйлемі алып тасталсын;

үшінші бөлік мынадай редакцияда жазылсын:

«Бiржолғы сипаттағы төлемдер бойынша iссапарға жiбергенге дейiн қызметкердің атқарған соңғы лауазымы бойынша лауазымдық айлықақысы есепке алынады.»;

9) 36-1-баптың 2-тармағы мынадай редакцияда жазылсын:

«2. Қызметкерлерге лауазымдық айлықақылар, қызмет өткерудің ерекше жағдайлары үшін үстемеақылар және Қазақстан Республикасының заңнамасында белгіленген басқа да үстемеақылар, сауықтыруға арналған жәрдемақылар, сыйлықақылар, материалдық көмек, арнаулы мемлекеттік органдардың қызметкерлеріне тұрғынжайды ұстауға және коммуналдық көрсетілген қызметтерге ақы төлеуге арналған ақшалай өтемақы, бір елді мекеннен ара қашықтығы бір жүз километрден асатын екінші бір елді мекенге көшумен байланысты болатын қызмет бабындағы ауысу кезінде қызметкерлерге және олардың отбасы мүшелеріне Қазақстан Республикасының заңнамасында белгіленген тәртіппен көтерме жәрдемақы төлеу, іссапарға жіберілген қызметкерлерге қызмет бабындағы ауысу кезінде Қазақстан Республикасының Үкіметі айқындайтын тәртіппен автомобиль жолының әрбір жиырма километріне бір айлық есептік көрсеткіш мөлшеріндегі меншікті мүлкін тасымалдау бойынша шығындарды, сондай-ақ емделуге жұмсалған қаражатты өтеу олар іссапарға жіберілген арнаулы мемлекеттік органды ұстауға көзделген қаражат есебiнен жүргiзiледi.

Iссапарға жiберiлген қызметкерлерге сыйлықақы беру және материалдық көмек көрсету олар іссапарға жіберілген арнаулы мемлекеттік органның қызметкерлерi үшiн айқындалған тәртiппен жүзеге асырылады.»;

10) 44-бап мынадай мазмұндағы 3-тармақпен толықтырылсын:

«3. Оқуы бойынша берешегі бар курсанттарға, тыңдаушыларға каникулдық демалыс берешекті өтегеннен кейін оқу бағдарламаларында белгіленген демалыс өткізу мерзімдерінің шегінде беріледі.»;

11) 51-баптың 2-тармағы мынадай редакцияда жазылсын:

«2. Қызметкерді жеке құрамның тізімдерінен шығару арнаулы мемлекеттік органдарда белгіленген мерзімде істер мен лауазымды тапсырғаннан кейін жүргізіледі.»;

12) 56-бапта:

1-тармақтың екінші бөлігі мынадай мазмұндағы екінші сөйлеммен толықтырылсын:

«Тең дәрежедегі лауазымдарға тағайындау кезінде, егер ол функционалдық міндеттердің өзгеруіне әкелмесе, бұл мерзім есептелмейді.»;

2-тармақтың үшінші бөлігі мынадай редакцияда жазылсын:

«Кемінде күнтізбелік 20 жыл үздіксіз еңбек сіңірген жылдары бар қызметкерлер аттестаттық тесттен өтуге жатпайды.»;

13) 56-1-баптың 2-тармағының екінші бөлігі мынадай редакцияда жазылсын:

«Қызметкерді кадр резервіне қабылдау туралы мəселені шешу үшін жоспардан тыс аттестаттау осы Заңның 56-бабы 1-тармағының екінші бөлігінде көзделген талаптарды ескерусіз, жоспарлы аттестаттауды өткізудің белгіленген мерзімінің кемінде үштен бірі өткен соң өткізілуге тиіс.»;

14) 61-бап мынадай редакцияда жазылсын:

«61-бап. Сыныптық біліктілік

Әрбір қызметкердің кәсіби шеберлігін дамытуды ынталандыру мақсатында сыныптық біліктілік беру, оны жоғарылату, растау, сақтау, төмендету және алу рәсімі жүргізіледі.

Қызметкерлерге сыныптық біліктілік беру, оны жоғарылату, растау, сақтау, төмендету және алу тәртібін арнаулы мемлекеттік органның бірінші басшысы айқындайды.»;

15) 62-баптың 2-тармағы мынадай редакцияда жазылсын:

«2. Басшылар Қазақстан Республикасы заңнамасының талаптарын қатаң басшылыққа ала отырып, сеніп тапсырылған бөлімшелерде қызметтік тәртіпті күнделікті сақтауға міндетті.»;

16) 63-бапта:

6-тармақтың екінші бөлігі мынадай редакцияда жазылсын:

«Осы тармақта көзделген көтермелеулерді қолдану тәртібін арнаулы мемлекеттік органның бірінші басшысы айқындайды.»;

8-тармақ мынадай редакцияда жазылсын:

«8. Арнаулы мемлекеттік органның бірінші басшысының грамотамен және ақшалай сыйлықақымен марапаттауы түріндегі бір мезгілде қолданылуы мүмкін көтермелеулерді қоспағанда, қызметкердің сол бір ерекшелігі үшін бір ғана көтермелеу жариялануы мүмкін.»;

17) 64-баптың 2-тармағы мынадай мазмұндағы екінші бөлікпен толықтырылсын:

«Жазбаша ескертуді тиісті басшы дайындауды оған тапсырған лауазымды адам дайындайды.»;

18) 65-бапта:

4-тармақ мынадай редакцияда жазылсын:

«4. Қызметтік тергеп-тексеру уәкілетті басшының бұйрығымен тағайындалады және уәкілетті лауазымды адам он бес жұмыс күнінен аспайтын мерзімде жүргізеді.

Бұйрық болмаған кезде қызметтік тергеп-тексеру жүргізуге жол берілмейді.

Ерекше жағдайларда қызметтік тергеп-тексеру мерзімі қызметтік тергеп-тексеру жүргізуді тағайындаған уәкілетті басшының бұйрығымен он жұмыс күнінен аспайтын мерзімге ұзартылуы мүмкін.

Қызметтік тергеп-тексеру мерзімінің есептелуі оның тағайындалған күнінен басталады және белгіленген кезеңнің соңғы күнінде аяқталады.»;

5-тармақтың үшінші бөлігінде «тәуліктен» деген сөз «жұмыс күнінен» деген сөздермен ауыстырылсын;

6-тармақтың үшінші бөлігі мынадай редакцияда жазылсын:

«Қажет болған жағдайларда басшы уәкілетті лауазымды адамды және мамандарды қызметтік тергеп-тексеру жүргізу уақытына олардың функционалдық міндеттерін атқарудан босатуы мүмкін, ол туралы бұйрықта көрсетіледі.»;

12-тармақтың 4) тармақшасы мынадай редакцияда жазылсын:

«4) ұзақ уақытты талап ететiн заңнамамен белгіленген сараптамалар (зерттеулер) өткiзілген жағдайларда;»;

21-тармақ мынадай редакцияда жазылсын:

«21. Қызметтік тергеп-тексеру аяқталған соң тұжырымдарымен және ұсыныстарымен бірге оның нәтижелері туралы қорытынды жасалады, ол қызметтік тергеп-тексеру жүргізуді тағайындаған уәкілетті басшыға бекітуге ұсынылады.

Қызметтік тергеп-тексеру нәтижелері туралы қорытынды бекітілгеннен кейін уəкілетті лауазымды адам өзіне қатысты тергеп-тексеру жүргізілген қызметкерді – қорытындылармен, сондай-ақ қызметкердің талабы бойынша қызметтік тергеп-тексеру материалдарымен қол қойғыза отырып таныстыруға міндетті.

Қызметкер қызметтік тергеп-тексеру қорытындысымен және (немесе) материалдарымен танысудан не онымен (олармен) танысқандығы туралы қол қоюдан бас тартқан кезде тиісті акт жасалады. Оның бас тартуы қызметтік тергеп-тексерудің нәтижелері не тәртіптік жаза қолдану туралы бұйрық шығаруды тоқтата алмайды.»;

19) 68-бапта:

тақырыбы мынадай редакцияда жазылсын:

«68-бап. Жаза қолдану тәртiбi»;

1-тармақ мынадай редакцияда жазылсын:

«1. Уәкілетті басшы қызметтiк тексеру материалдары және тәртiптiк комиссияның ұсыныстары негiзiнде жаза қолдану немесе қолданбау туралы тиiстi шешiм қабылдайды.»;

4-тармақ мынадай редакцияда жазылсын:

«4. Жаза терiс қылық анықталған күннен бастап бiр айдан кешіктірілмей және оны жасаған күннен бастап алты айдан кешiктiрiлмей қолданылады.

Теріс қылықтың жасалғаны туралы уәкілетті басшыға белгілі болған күн теріс қылық анықталған күн болып есептеледі.

Қылмыстық iс тоқтатылған жағдайларда, бiрақ қызметкердің әрекеттерiнде терiс қылық, әкімшілік құқық бұзушылық белгiлерi болған кезде, жаза қылмыстық іс тоқтатылған күннен бастап бір айдан кешіктірілмей қолданылады.

Қазақстан Республикасының бюджеттік заңнамасын бұзғаны үшін жаза теріс қылық анықталған күннен бастап үш айдан кешіктірілмей қолданылады және теріс қылық жасалған күннен бастап бір жылдан кешіктіріліп қолданылмайды.

Жаза қолдану мерзімінің өтуі:

1) қызметкер уақытша еңбекке қабілетсіз болған;

2) қызметкер еңбек демалысында немесе іссапарда болған;

3) қызметкер даярлау, қайта даярлау, біліктілікті арттыру курстарында және тағылымдамада болған;

4) қызметкер мемлекеттік органдардың оның теріс қылық жасағаны туралы актілеріне сот тәртібімен шағымданған жағдайларда;

5) уәкілетті басшы дәлелдi деп таныған басқа да себептер бойынша тоқтатыла тұрады.»;

20) 69-бапта:

1-тармақ алып тасталсын;

4-тармақ мынадай редакцияда жазылсын:

«4. Қолданылған жаза туралы аға офицерлерге жариялау кезінде – тек олардың басшылары, сондай-ақ аға және жоғары офицерлер, жоғары офицерлерге жариялау кезінде олардың басшылары және жоғары офицерлер қатысуы мүмкін.»;

21) 71-баптың 1-тармағы мынадай мазмұндағы 4-1) және   
4-2) тармақшалармен толықтырылсын:

«4-1) ол еңбекке уақытша қабілетсіз болған кезеңде;

4-2) еңбек демалысында немесе іссапарда болған кезеңде;»;

22) 73-бапта:

4-тармақ мынадай редакцияда жазылсын:

«4. Жекелеген санаттағы қызметкерлер қызметті өткеру ерекшеліктері ескеріле отырып, бюджеттік жоспарлау жөніндегі орталық уәкілетті органмен келісу бойынша арнаулы мемлекеттік органдардың бірінші басшылары бекіткен азық-түлік үлесінің нормалары бойынша тамақтандырумен қамтамасыз етіледі.

Жекелеген санаттағы қызметкерлерін тамақтандырумен қамтамасыз ету тәртібін арнаулы мемлекеттік органдардың бірінші басшылары айқындайды.

Азық-түлік үлесінің белгіленген нормалары бойынша тамақтандырумен қамтамасыз ету мүмкіндігі болмаған кезде жекелеген санаттағы қызметкерлеріне арнаулы мемлекеттік органдардың бірінші басшылары айқындайтын тəртіппен ақшалай өтемақы төленеді.»;

7-тармақ мынадай редакцияда жазылсын:

«7. Қызметкерлердің (курсанттардан, тыңдаушылардан басқа) қызмет бойынша ауысқан кезде және қызметтен шығарылғанда, осы Заңның 49-бабы 1-тармағының 6), 12-1) және 13) тармақшаларында көзделген жағдайлардан басқа, Қазақстан Республикасының Үкіметі белгілеген тәртіппен автомобиль жолының әрбір жиырма километріне бір айлық есептік көрсеткіш мөлшерінде жеке мүлкін тасымалдауға кеткен шығындарын өтетуге құқығы бар.»;

23) 76-бапта:

1-тармақ мынадай редакцияда жазылсын:

«1. Арнаулы мемлекеттік органдарда қатардағы жауынгер және сержант лауазымдарында қызметін өткеріп жүрген, білім беру ұйымына қабылдау туралы бұйрық шығарылған күні күнтізбелік есептеу бойынша кемінде сегіз жыл қызмет еткен қызметкерлердің Қазақстан Республикасының жоғарғы оқу орындарындағы ақылы негізде оқудың оқу құны шығынының елу пайыз мөлшерін бюджет қаражаты есебінен өтетуге құқығы бар. Аталған жеңілдік осы оқу орнын бітіргендігі туралы дипломды ұсынған кезде бір рет қолданылады.»;

6-тармақ алып тасталсын;

24) 77-баптың 2-тармағында «нормалар бойынша азық-түлiкпен» деген сөздер «азық-түлік үлесінің нормалары бойынша тамақтандырумен» деген сөздермен ауыстырылсын;

25) 79-баптың 4-тармағы мынадай редакцияда жазылсын:

«4. Әскери-медициналық (медициналық) бөлімшелерде мемлекет есебінен медициналық қамтамасыз етілу және санаториялық-курорттық емделу құқығы:

1) денсаулық жағдайы (қызметтік міндеттерін атқару кезінде алған ауруы, мертігуі, мүгедектігі) бойынша;

2) денсаулық жағдайы (қызмет өткеру кезеңінде алған ауруы, мертігуі, мүгедектігі) бойынша және күнтізбелік жиырма және одан да көп еңбек сіңірген жылдары бар;

3) қызметте болудың шекті жасына толуы бойынша және күнтізбелік жиырма және одан да көп еңбек сіңірген жылдары бар;

4) штаттардың қысқартылуы бойынша және күнтізбелік жиырма және одан да көп еңбек сіңірген жылдары бар арнаулы мемлекеттік органдардағы қызметтен шығарылған қызметкерлерде сақталады.»;

26) 81-баптың 1-тармағында:

екінші сөйлемі мынадай редакцияда жазылсын:

«Мәйiттi жеткiзуге әзiрлеумен, мәйiттi жеткiзумен, жерлеумен, құлпытас дайындаумен және оны орнатумен байланысты барлық шығындар Қазақстан Республикасының Үкiметi белгiлеген мөлшерде қызметкерлер қызмет өткерген арнаулы мемлекеттік органдардың қаражаты есебiнен жүзеге асырылады.»;

мынадай мазмұндағы екінші бөлікпен толықтырылсын:

«Қызмет өткеру кезінде қаза тапқан немесе мертігу (жаралану, жарақаттану, контузия алу), ауру салдарынан қайтыс болған арнаулы мемлекеттік органдар қызметкерлерінің мәйітін жеткізуге әзірлеумен, мәйітті жеткізумен, жерлеумен, құлпытас дайындаумен және орнатумен байланысты шығыстарды өтеу тәртібін арнаулы мемлекеттік органдардың бірінші басшылары айқындайды.»;

27) 84-бап мынадай мазмұндағы 5-1) тармақпен толықтырылсын:

«5-1. Жеке және заңды тұлғалардың арнаулы мемлекеттік органдар алдындағы тамақтандыруды ұйымдастыру жөніндегі шарттық міндеттемелерді тиісті мемлекеттік органның басшысы айқындаған тәртіппен орындауын қамтамасыз ету мақсатында тамақтандыруды ұйымдастыру туралы шарттың мерзімі шегінде асханалардың ғимараттарын, үй-жайларын және олардағы мүлікті мүліктік жалдауға (жалға алуға) өтеусіз уақытша беру жүзеге асырылады.»;

28) 85-баптың 2-тармағы алып тасталсын.

11. «Қазақстан Республикасының Мемлекеттік шекарасы туралы»  
2013 жылғы 16 қаңтардағы Қазақстан Республикасының [Заңына](http://adilet.qr.uqk/kaz/docs/Z1300000070#z1):

1) 23-бап мынадай мазмұндағы 4-тармақпен толықтырылсын:

«4. Қазақстан Республикасы Ұлттық қауіпсіздік комитеті Шекара қызметі әскери қызметшісінің шекаралық бақылау жүргізу кезіндегі мінез-құлық стандартын Қазақстан Республикасы Ұлттық қауіпсіздік комитетінің Төрағасы айқындайды.»;

2) 56-баптың 26), 33), 34), 35), 38) және 40) тармақшалар мынадай редакцияда жазылсын:

«26) Қазақстан Республикасының ұлттық қауіпсіздік органдарында автотехникалық қамтамасыз етуді ұйымдастыру жөніндегі қағидаларды бекітеді;»;

«33) Қазақстан Республикасының ұлттық қауіпсіздік органдарын жанар-жағармай материалдарымен қамтамасыз ету қағидаларын бекітеді;

34) Қазақстан Республикасы Ұлттық қауіпсіздік комитетінің Шекара қызметін және Шекара академиясын ветеринариялық қамтамасыз ету жөніндегі қағидаларды бекітеді;

35) Қазақстан Республикасы ұлттық қауіпсіздік органдарының жүйесіне кіретін басқа да әскерлер мен әскери құралымдарын пәтерлік-пайдаланушылық қамтамасыз ету қағидаларын бекітеді;»;

«38) Қазақстан Республикасы Ұлттық қауіпсіздік комитетінің Шекара қызметінде және Шекара академиясында кинологиялық қызмет пен із кесушілікті ұйымдастыру қағидаларын бекітеді;»;

«40) Қазақстан Республикасы Ұлттық қауіпсіздік комитетінің Шекара қызметінде және Шекара академиясында жылқыларды ұстау және пайдалану қағидаларын бекітеді;».

12. «Мемлекеттік аудит және қаржылық бақылау туралы» 2015 жылғы 12 қарашадағы Қазақстан Республикасының [Заңына](http://adilet.qr.uqk/kaz/docs/Z1500000392#z63):

53-баптың 2-тармағы мынадай редакцияда жазылсын:

«2. Бюджетті атқару жөніндегі орталық уәкілетті орган тексеруге қатысу және прокуратура, қылмыстық қудалау органдарының тиісті талап немесе сұрау салуы, сотқа дейінгі басталған тергеп-тексеру шеңберінде шығарылған тиісті қаулы бойынша, сондай-ақ «Мемлекеттік сатып алу туралы» Қазақстан Республикасының Заңына сәйкес соттың тиісті ұйғарымы бойынша қорытынды беру үшін аудиторлық ұйымдардың (аудиторлардың) тізбесін және олардың көрсетілетін қызметтеріне республикалық бюджеттен бөлінген қаражат шегінде ақы төлеуді айқындайды.».

13. «Қорғаныс өнеркәсібі және мемлекеттік қорғаныстық тапсырыс туралы» 2019 жылғы 18 наурыздағы Қазақстан Республикасының Заңына:

1) 5-бап мынадай мазмұндағы 2-1) тармақшамен толықтырылсын:

«2-1) «Мемлекеттік мүлік туралы» Қазақстан Республикасы Заңының 98-бабының 5 және 6-тармақтарында көзделген талаптарды сақтай отырып, қорғаныстық-өнеркәсіптік кешеннің ұйымдарын жекешелендіру туралы шешімдер қабылдайды;»;

2) 20-баптың 4-тармағында:

бірінші бөлікте «жүргізеді» деген сөз «конкурстық негізде жүргізеді» деген сөздермен ауыстырылсын;

мынадай мазмұндағы екінші бөлікпен толықтырылсын:

«Мемлекеттік қорғаныстық тапсырысты орындаушыларды таңдау жөніндегі рәсімді өткізген уақытта конкурстық комиссия отырысында   
бейне-, аудио тіркеумен және комиссия мүшелерінің отырыс хаттамасына қол қоюымен конверттерді (баға ұсыныстарын) ашу кезінде конкурсқа қатысатын қорғаныстық-өнеркәсіптік кешен ұйымдарының өкілдері қатысуға құқылы.».

2-бап.

Осы Заң алғашқы ресми жарияланған күнінен кейін он күнтізбелік күн өткен соң қолданысқа енгізіледі.

**Қазақстан Республикасының**

**Президенті**